## Zakon o posebnom porezu na naftne derivate

### NN 51/1994 (11.7.1994.), Zakon o posebnom porezu na naftne derivate

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O POSEBNOM POREZU NA NAFTNE DERIVATE

Proglašavam Zakon o posebnom porezu na naftne derivate, koji je donio
Zastupnički dom Sabora Republike Hrvatske na sjednici dana 28. lipnja 1994.
godine:

Broj : PA4-71/1-94.

Zagreb, 1. srpnja 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### o posebnom porezu na naftne derivate

I. TEMELJNE ODREDBE

Članak 1.

Ovim Zakonom uređuje se oporezivanje naftnih derivata koji se proizvode
i prodaju u Republici Hrvatskoj, izvoze iz Republike Hrvatske te uvoze
u carinsko područje Republike Hrvatske.

Članak 2.

Posebni porez na naftne derivate prihod je državnog proračuna.

II. PREDMET OPOREZIVANJA

Članak 3.

Pod naftnim derivatima u smislu ovoga Zakona razumijevaju se :

1. motorni benzini (MB-98, MB-86, BMB-95 i BMB-91), kao i ostale vrste
olovnih i bezolovnih benzina neovisno o oktanskoj vrijednosti i komercijainom
nazivu,

2. dizelska goriva (D-1, D-2 i D-3).

3. ulje za loženje ekstra lako i lako specijalno (EL i LS).

4. sve vrste mazuta,

5 ukapljeni naftni plin.

6. mlazno gorivo i zrakoplovni benzin,

7. Sve vrste petroleja.

III. POREZNI OBVEZNIK

Članak 4.

Porezni obveznici posebnog poreza na naftne derivate iz članka 3. ovoga
Zakona jesu proizvođač i uvoznik naftnih derivata te nadležno tijelo državne
uprave za robne rezerve.

IV. POREZNA OSNOVICA I VISINA POREZA

Članak 5.

Posebni porez na naftne derivate iz članka 3. točke 1., 2. i 3. ovoga
Zakona plaća se po litri derivata pri temperaturi + 15 stupnjeva C, i to:
1. motorni benzini (MB-98 i MB-86), kao i ostale vrste olovnih benzina
neovisno o oktanskoj, vrijednosti i komercijalnom nazivu 1,90 kuna 2. motorni
benzini (BMB-98, BMB-95 i BMB-91), kao i ostale vrste bezolovnih benzina
neovisno o oktanskoj vrijednosti i komercijalnom nazivu 1,60 kuna 3. dizelska
goriva (D-1, D-2 i D-3) 1,40 kuna 4. ulje za loženje ekstra lako i lako
specijalno (EL i S) 0,30 kuna

(2) Posebni porez na naftne derivate iz članka 3. točke 4., 5., 6. i
7. ovoga Zakona plaća se po kilogramu neto-težine derivata, i to

1. mazut 0,00 kuna

2. mlazno gorivo i zrakoplovni benzin 0.00 kuna

3. ukapljeni naftni plin 0,00 kuna

4. sve vrste petroleja 0,00 kuna

V. NASTANAK POREZNE OBVEZE

Članak 6.

Obveza obračunavanja posebnog poreza na naftne derivate nastaje:

1. u trenutku isporuke derivata iz skladišta proizvođača, odnosno iz
veleprodajnog skladišta poreznog obveznika,

2. u trenutku carinjenja odnosno nastanka obveze plaćanja carine i drugih
uvoznih davanja ako se naftni derivati isporučuju izravno krajnjim potrošačima.

VI. OBRAČUNAVANJE I PLAĆANJE POSEBNOG POREZA

Članak 7.

Porezni obveznici iz članka 4. ovoga Zakona, moraju nadležnoj ispostavi
Porezne uprave prema svome sjedištu prijaviti mjesto i smještaj proizvođačkih
i veleprodajnih skladišta naftnih derivata. Prijava se mora podnijeti u
roku od 8 dana od dana stupanja na snagu ovoga Zakona, odnosno 8 dana prije
puštanja skladišta u promet. Prijava mora sadržavati :

1. vrstu derivata koja se skladišti,

2. zapreminu skladišnog prostora (rezervoara) u litrama, odnosno kilogramima
po vrsti derivata,

3. popis rezervoara prema broju,

4. tvornički broj rezervoara - evidencijski broj.

Članak 8.

(1) Porezni obveznik iz članka 4. ovoga Zakona sam obračunava i plaća
posebni porez na naftne derivate.

(2) Ako uvoznik uvezene naftne derivate skladišti u svoje veleprodajno
skladište, obvezan je nadležnoj carinarnici o tome dati pismenu izjavu
radi neobračunavanja posebnog poreza.

(3) Pismenu izjavu iz stavka 2. ovoga članka porezni obveznik mora priključiti
uz carinsku deklaraciju.

(4) Iznimno pri uvozu naftnih derivata koji se isporučuju izravno krajnjim
potrošačima, posebni porez obračunava carinarnica u skladu sa carinskim
propisima.

Članak 9.

Carinarnica preko koje je obavljen uvoz naftnih derivata, obvezna je
nadležnoj ispostavi Porezne uprave prema sjedištu uvoznika dostaviti kopije
carinskih deklaracija do kraja mjeseca za derivate uvezene u prethodnom
mjesecu.

Članak 10.

(1) Porezni obveznik iz članka 4. ovoga Zakona plaća posebni porez u
roku od 30 dana od dana isporuke.

(2) Iznimno od stavka 1. ovoga članka, uvoznici naftnih derivata koji
derivate isporučuju izravno krajnjim potrošačima porez plaćaju u rokovima
za plaćanje carine i carinskih davanja, u skladu sa carinskim propisima.

(3) Porezni obveznici koji ne naplate izvezene naftne derivate u roku
od 120 dana od dana izvoza ili u tom roku ne osiguraju dokaze o izvozu
u smislu članka 12. stavka 1. točke 1. ovoga Zakona, obvezni su obračunati
i uplatiti poseban porez istekom toga roka.

VII. ISKAZIVANJE POSEBNOG POREZA I DOSTAVLJANJE IZVJEŠĆA

Članak 11.

(1) Porezni obveznici moraju nadležnoj ispostavi Porezne uprave dostaviti
mjesečno i godišnje izvješće o proizvedenim, uvezenim i prerađenim količinama
sirove nafte i naftnih derivata te o obračunatom i plaćenom posebnom porezu.

(2) Izvješća iz stavka 1. ovoga članka treba dostaviti mjesečno do 15.
u mjesecu za protekli mjesec i godišnje do 31. siječnja tekuće godine za
proteklu godinu.

(3) Porezni obveznici moraju popisati zalihe sirove nafte i naftnih
derivata na dan 31. prosinca i popis dostaviti u prilogu godišnjeg izvješća
iz stavka 2. ovoga članka.

VIII. OSLOBAĐANJA OD PLAĆANJA POSEBNOG POREZA

Članak 12.

(1) Posebni porez na naftne derivate ne plaća se:

1. pri izvozu naftnih derivata u inozemstvo što ga obave porezni obveznici
uz dokaz o izvozu (kopija izvozne carinske deklaracije s potvrdom nadležne
carinarnice da je obavljeno izvozno carinjenje i da su naftni derivati
napustili teritorij Republike Hrvatske) i dokaz da je naplata obavljena
u skladu s propisima kojima je uređeno vanjskotrgovinsko i devizno poslovanje,

2. pri isporukama uvezenih naftnih derivata u skladište poreznog obveznika,

3. pri isporukama naftnih derivata iz skladišta poreznog obveznika u
njegovo skladište veleprodaje.

4. pri isporukama naftnih derivata iz jednog veleprodajnog skladišta
u drugo skladište istoga poreznog obveznika,

5. pri isporukama naftnih derivata iz skladišta proizvodača i uvoznika
u skladište tijela državne uprave za robne rezerve,

6. pri uzimanju ulja za loženje, mazuta i ukapljenog naftnog plina što
ga obavi proizvodač naftnih derivata u rafineriji za potrebe proizvodnje
derivata.

(2) Ako se izvezu naftni derivati iz članka 3. ovoga Zakona na koje
je plaćen posebni porez izvoznici imaju pravo na povrat plaćenog posebnog
poreza. Zahtjev za povrat posebnog poreza s dokazima o obavljenom izvozu
i naplati iz stavka 1. točke 1. ovoga članka podnosi se nadležnoj ispostavi
Porezne uprave prema sjedištu izvoznika.

IX IZVJEŠĆIVANJE POREZNE UPRAVE O IZVOZU NAFTNIH DERIVATA

Članak 13.

Porezni obveznik mora nadležnoj ispostavi Porezne uprave, prema svome
sjedištu, do kraja mjeseca za izvozne isporuke obavljene u prethodnom mjesecu
dostaviti kopije izvoznih carinskih deklaracija s potvrdom nadležne carinarnice
da je obavljeno izvozno carinjenje te da su naftni derivati napustili teritorij
Republike Hrvatske.

X. MJERENJE I OZNAČAVANJE ISPORUČENIH KOLIČINA NAFTNIH DERIVATA

Članak 14.

(1) Porezni obveznici moraju isporučene količine naftnih derivata iz
članka 3. točke 1., 2. i 3. ovoga Zakona mjeriti volumetrom, a naftne derivate
iz točke 4., 5., 6. i 7. vagom

(2) Isporučene količine naftnih derivata ne mogu se rnjeriti ni volumetrom
ni vagom ako ih prethodno nije ovjerio Državni zavod za normizaciju i mjeriteljstvo
i koje nije dodatno plombirala nadležna ispostava Porezne uprave.

(3) Nadležna ispostava Porezne uprave prema mjestu isporuke naftnih
derivata, pored dodatnog plombiranja volumetra i vage iz stavka 2. ovoga
članka, plombira i prateće cjevovode, armature, komandne razvodne ormariće,
osigurače i drugo što je u vezi s mjerenjem isporučenih količina naftnih
derivata.

(4) Popravak, zamjena, ovjeravanje i druge radnje koje zahtijevaju skidanje
plombe koju je stavila Porezna uprava u smislu stavka 3. ovoga članka,
ne mogu se obaviti bez prisustva ovlaštenog službenika Porezne uprave.

(5) Pri svakom skidanju ili stavljanju plombe ovlašteni službenik Porezne
uprave mora sastaviti zapisnik i u njemu obvezatno navesti razlog skidanja
plombe te stanje totalizatora volumetra prilikom skidanja i ponovnog stavljanja
plombe, a glede vage-stanje ovjeravanja. Primjerak zapisnika treba uručiti
poreznom obvezniku, a izvornik pohraniti u Poreznoj upravi.

Članak 15.

Porezni obveznici iz članka 4. ovoga Zakona obvezni su prije isporuke
oporezivih količina ulja za loženje (ekstra lako i lako specijalno) obojiti
ga crvenom bojom uz dodavanje indikatora (manera) prema važećim propisima
o standardima.

XI. OBVEZA VOĐENJA EVIDENCIJA I NADZOR

Članak 16.

(1) Ulje za loženje (ekstra lako i lako specijalno) iz članka 3. ovoga
Zakona ne smije se koristiti za pogon motornih vozila, vozila na motorni
pogon, plovnih objekata ili drugih motora.

(2) Nadzor nad uporabom i korištenjem ulja za loženje, u smislu stavka
1. ovoga članka, obavljaju ovlaštene osobe prometne i Financijske policije
te tržišnog i poreznog nadzora.

(3) Ako se pri nadzoru motornih vozila, vozila na motorni pogon, plovnih
objekata ili drugih motora utvrdi da se ulje za loženje koristi kao pogonsko
gorivo, vlasniku vozila, plovnog objekta ili drugog motora oporezuju se
one količine koje odgovaraju obujmu spremnika pogonskog goriva uvećane
deset puta, i to posebnim porezom u smislu članka 5. ovoga Zakona koji
je propisan za dizelska goriva

(4) Posebni porez iz stavka 3. ovoga članka, na temelju nalaza nadzornog
tijela iz stavka 2. ovoga članka, obračunava i naplaćuje nadležna ispostava
Porezne uprave prema mjestu sjedišta odnosno prebivališta vlasnika motornog
vozila, vozila na motorni pogon, plovnog objekta ili drugog motora.

Članak 17.

Nadzor nad obračunavanjem i plaćanjem posebnog poreza na naftne derivate,
popisom zaliha i vođenjem evidencije u svezi s proizvodnjom, uslužnom preradom,
uvozom, izvozom, prodajom u tuzemstvu, skladištenjem i transportom obavljaju
Porezna uprava i Financijska policija.

XII. KAZNENE ODREDBE

Članak 18.

(1) Novčanom kaznom u iznosu od 40.000,00 do 2.000.000,00 kuna za prekršaj
će se kazniti porezni obveznik :

1. ako u propisanom roku nadležnoj ispostavi Porezne uprave

- ne podnese prijavu ili ako ne prijavi mjesto i smještaj proizvođačkog
i veleprodajnog skladišta (članak 7.).

- ne podnese prijavu ili ako podnese prijavu koja u sebi ne sadrži podatke
iz članka 7. ovoga Zakona,

2. ako ne obračuna ili ne obračuna točno posebni porez (članak 4. i
članak 8. stavak 1.),

3. ako ne plati posebni porez u propisanom roku i na propisani račun
(članak 10. stavak 1.),

4. ako ne podnese ili u propisanom roku ne podnese mjesečno i godišnje
izvješće o proizvedenim, uvezenim i preradenim količinama nafte i naftnih
derivata (članak 11. stavak 1. i 2.),

5. ako u propisanom roku ne dostavi ispostavi Porezne uprave inventurno
stanje zaliha sirove nafte i naftnih derivata (članak 11. stavak 3.).

6. ako nadležnoj ispostavi Porezne uprave u propisanom roku ne dostavi
kopije izvoznih carinskih deklaracija (članak 13.),

7. ako isporučene količine naftnih derivata ne mjeri volumetrom, ili
vagom (članak 14. stavak 1.).

8. ako isporučene količine naftnih derivata mjeri neovjerenim i neplombiranim
volumetrom, ili neovjerenom vagom (članak 14. stavak 2.),

9. ako skine plombu bez prisustva ovlaštenog službenika Porezne uprave
(članak 14. stavak 4.),

10. ako crvenom bojom uz dodavanje indikatora ne oboji isporučene količine
ulja za loženje (članak 15.),

11. ako ne popiše zalihe naftnih derivata (članak 22. stavak 1.),

12. ako posebni porez na popisane zalihe ne obračuna i ne uplati u propisanom
roku (članak 22. stavak 1.),

13. ako zapisnik o popisu zaliha ne dostavi u propisanom roku (članak
22. stavak 1.),

14. ako u propisanom roku ne ugradi volumetre za mjerenje isporučenih
količina naftnih derivata (članak 22. stavak 2.).

Članak 19.

(1) Novčanom kaznom u iznosu od 1.000,00 do 40.000,00 kuna za prekršaj
će se kazniti fizička osoba ili pravna osoba - vlasnik motornog vozila,
vozila na motorni pogon, plovnog objekta ili drugog motora ako ulje za
loženje koristi kao pogonsko gorivo (članak 16. stavak 3).

(2) Za prekršaj iz stavka 1. ovoga članka učinjen ponovno u roku od
tri godine, uz novčanu kaznu, može se izreći i zaštitna mjera oduzimanja
motornog vozila, vozila na motorni pogon, plovnog objekta ili drugog motora
kojim je učinjeno takvo djelo.

XIII. PRIJELAZNE ODREDBE

Članak 20.

Glede žalbenog postupka, obnove postupka, zastare, obračunavanja, naplate
i povrata poreza te vođenja prekršajnog postupka, primjenjuju se odredbe
Zakona o porezu na dohodak.

Članak 21.

Podrobnije propise o primjeni odredaba iz članaka 7., 8., 10.,11.,12.
i 24. ovoga Zakona donosi ministar financija.

Članak 22.

(1) Porezni obveznici iz članka 14. i 15. Zakona o porezu na promet
proizvoda i usluga ("Narodne novine", br. 36/91., 73/91., 18/92.,
25/93.,13/94., 22/94. i 28/94.) koji naftne derivate iz članka 3. ovoga
Zakona prodaju krajnjim potrošačima te uvoznici i veleprodaja koji nisu
obveznici posebnog poreza u smislu članka 4. ovoga Zakona. obvezni su popisati
zalihe naftnih derivata sa stanjem na dan 30. lipnja 1994. godine i o tome
sastaviti zapisnik po vrstama i količinama, obračunati posebni porez na
utvrđene zalihe i uplatiti ga u roku od 30 dana od dana popisa. Porezni
obveznici iz članka 4. ovoga Zakona obvezni su samo popisati zalihe na
dan 30. lipnja 1994. godine. Zapisnik o obavljenom popisu zaliha naftnih
derivata treba dostaviti nadležnoj ispostavi Porezne uprave na području
koje se nalazi sjedište poduzeća ili radnje, i to najkasnije do 4. srpnja
1994. godine.

(2) Porezni obveznici moraju nabaviti, ovjeriti i ugraditi volumetre
za mjerenje isporučenih količina naftnih derivata iz članka 3. točke 1.,
2. i 3. ovoga Zakona najkasnije do 31. prosinca 1994. godine.

(3) Do 31. prosinca 1994. godine purezni obveznici mogu mjeriti vagom
isporučene količine naftnih derivata iz članka 3. točke 1., 2. i 3. ovoga
Zakona.

Članak 23.

(1) Iznimno od odredbi članka 2. ovoga Zakona u 1994. godini posebni
porez na naftne derivate zajednički je prihod državnoga proračuna i Hrvatskih
cesta.

(2) Udio Hrvatskih cesta u zajedničkomu prihodu iz stavka 1. ovoga članka
utvrđuje Vlada Republike Hrvatske.

(3) Zajednički prihod iz ovoga članka raspoređuje se preko posebnog
računa.

Članak 24.

Danom stupanja na snagu ovoga Zakona prestaje važiti Uredba o posebnom
porezu na naftne derivate ("Narodne novine", br. 47/94.).

Članak 25.

Ovaj Zakon stupa na snagu danom objave u "Narodnim novinama",
a primjenjuje se od 1. srpnja 1994. godine.

Klasa: 410-19/94-01/03

Zagreb, 28. lipnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović, v. r.**

Zakon, NN 51/1994-899